Document ID: 32002R0352

Kommissionens forordning (EF) nr. 352/2002
af 25. februar 2002
om ændring af forordning (EF) nr. 1121/2001 om fastsættelse af justeringskoefficienter til multiplikation af referencemængden for de enkelte traditionelle importører under importtoldkontingenterne for bananer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 2587/2001(2), særlig artikel 20,
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF(3), senest ændret ved forordning (EF) nr. 349/2002(4), særlig artikel 5, stk. 2, og
ud fra følgende betragtninger:
(1) I henhold til artikel 5, stk. 2, i forordning (EF) nr. 896/2001 fastsatte Kommissionen ved forordning (EF) nr. 1121/2001(5), senest ændret ved forordning (EF) nr. 2146/2001(6), en justeringskoefficient, der skal anvendes på hver importørs referencemængde for hver af de to kategorier af traditionelle importører, på grundlag af de af medlemsstaterne fremsendte oplysninger om de samlede referencemængder for traditionelle A/B-importører og traditionelle C-importører.
(2) Som følge af den ved forordning (EF) nr. 2587/2001 gennemførte ændring af B- og C-toldkontingenternes størrelse og den ved forordning (EF) nr. 349/2002 gennemførte ændring af fordelingen af C-toldkontingentet mellem traditionelle og ikke-traditionelle importører bør de justeringskoefficienter, der skal anvendes på referencemængderne for hver traditionel importør under A/B- og C-toldkontingenterne, ændres.
(3) Forordning (EF) nr. 1121/2001 bør derfor ændres tilsvarende.
(4) Bestemmelserne i denne forordning bør straks træde i kraft under hensyn til fristerne i forordning (EF) nr. 896/2001.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 1121/2001 affattes således: "Artikel 1
Hvad angår de A/B- og C-toldkontingenter, som er omhandlet i artikel 18 i forordning (EØF) nr. 404/93, fastsættes justeringskoefficienten i artikel 5, stk. 2, i forordning (EF) nr. 896/2001 således:
TABELPOSITION
Medlemsstaternes myndigheder underretter senest den 28. februar 2002 de pågældende importører om de referencemængder, der er blevet justeret i henhold til denne artikel."
Artikel 2
Denne forordning træder i kraft den 26. februar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. februar 2002.

Labels: 3
17